  Туспуктэм: vk.com (Администрация города Сарапула) Наталия Сильвестрова Сарапулысь Западной микроёросын фузькультурая но тазалыкез кыдатонъя огъет пукто. Юртлэсь каркассэ лэсьтӥзы ни, кезьыт ву пыртӥзы, тыл лэсьтонъя ужэз ӧжытак быдэстӥзы. Со сярысь кар администрацилэн пресс-службаез ивортӥз. Матысь дыре административно-бытовой огъетэз, воштӥськон висъетъёсты, душевойёсты лэсьтыны кутскозы. Шуныт сётон сӧзнэтэз радъям бере плитка тырозы, вӧлдэтъёс лэсьтозы но спорт паркет вӧлдозы. Выль спорт огъетын шудон залъёс, воштӥськон интыос, тренеръёслэн висъетсы луоз. Футбол, баскетбол, волейбол шудыны, капчи атлетикаен вырыны карын но ёросын улӥсьёс быгатозы. Юртэз пуктон понна 90 миллион манет висъямын. Огъетэз 2024-тӥ арын усьтозы. Тодэ вайытом, Ижкарын 2024-тӥ арын кык спорт инты усьтозы. Тегъёс: Спорт лэсьтӥськон Сарапул Удмуртия  